sagorsarker/bangla-wikipedia huggingface dataset:
বিক্রান্ত ম্যাসি

বিক্রান্ত ম্যাসি (জন্ম: ৩ এপ্রিল ১৯৮৭) হলেন একজন ভারতীয় চলচ্চিত্র ও টেলিভিশন অভিনেতা। তিনি তার বহুমুখী প্রতিভার জন্য বিখ্যাত।
২০০৭ সালে "ধুম মাচাও ধুম" নামক টেলিভিশন ধারাবাহিকের মাধ্যমে তার টেলিভিশন জগতে অভিষেক ঘটে। অতঃপর তিনি "ধরম বীর", "বালিকা বধূ", "বাবা আইসো বড় ঢুন্ডো" এবং "কবুল হ্যায়ের" মতো টেলিভিশন ধারাবাহিকে অভিনয় করেছেন। "লুটেরা" চলচ্চিত্রে ছোট একটি চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে, এবং এরপর তিনি "দিল ধড়কনে দো" ও "হাফ গার্লফ্রেন্ড" চলচ্চিত্রে পার্শ্ব চরিত্রে অভিনয় করেন। তিনি কঙ্কনা সেন শর্মা পরিচালিত ২০১৭ সালের সমাদৃত চলচ্চিত্র "আ ডেথ ইন দ্য গঞ্জ"-এ কেন্দ্রীয় চরিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার সমালোচক পুরস্কারের মনোনয়ন লাভ করেন। এরপর তিনি "মির্জাপুর" (২০১৮)-এর প্রথম মৌসুম, "ক্রিমিনাল জাস্টিস" (২০১৯) এবং "ব্রোকেন বাট বিউটিফুল" ওয়েব ধারাবাহিকের প্রথম দুই মৌসুমে প্রধান চরিত্রে অভিনয় করেন। তিনি এসিড আক্রমণ থেকে বেঁচে যাওয়ার ঘটনা নিয়ে নির্মিত "ছপাক" (২০২০)-এ দীপিকা পাড়ুকোনের বিপরীতে, প্রণয়ধর্মী হাস্যরসাত্মক "গিন্নি ওয়েডস সানি" (২০২০), প্রণয়ধর্মী থ্রিলার "হাসিন দিলরুবা" (২০২১) এবং সামাজিক হাস্যরসাত্মক "১৪ ফেরে" (২০২১) চলচ্চিত্রে প্রধান চরিত্রে অভিনয় করেন। ২০২৩ সালে, তিনি জীবনীমূলক চলচ্চিত্র "টুয়েলভথ ফেল (২০২৩)"-এ প্রধান চরিত্র মনোজ কুমার শর্মার ভূমিকায় অভিনয় করেন। চলচ্চিত্রটি একটি স্লিপার হিট হিসেবে স্বীকৃত হয় এবং এর জন্য তিনি শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন।
বিক্রান্ত ম্যাসি ১৯৮৭ সালের ৩রা এপ্রিল মুম্বই শহরের এক মধ্যবিত্ত পরিবারে জন্মগ্রহণ করেন ও বেড়ে ওঠেন। তার পিতা জলি এবং মাতা মীনা ম্যাসি। মহসিন ম্যাসি নামে তার এক বড় ভাই রয়েছে। তার পিতার পরিবার খ্রিস্টধর্মের অনুসারী। তার মায়ের পরিবার শিখ ধর্মের অনুসারী।
ম্যাসি ভার্সোভার সেন্ট অ্যান্টনিস উচ্চ বিদ্যালয়ে পড়াশোনা করেন, এবং এরপর মুম্বইয়ের বান্দ্রার আর. ডি. ন্যাশনাল কলেজ অফ আর্টস অ্যান্ড সায়েন্সে পড়াশোনা করেন। তিনি একজন প্রশিক্ষিত নৃত্যশিল্পী এবং ৭ বছর বয়সে স্বল্প সময়ের নৃত্য পরিবেশনা ও নাটকে অভিনয়ের মধ্য দিয়ে মঞ্চে প্রবেশ করেছিলেন। তার শিক্ষক এবং বিদ্যালয়ের অধ্যক্ষের সহায়তায় এবং নির্দেশনায় তিনি বেশ অল্প বয়সেই পরিবেশন কলাকে তার কর্মজীবন হিসেবে বাছাই করেন। অবসর সময়ে তিনি ভ্রমণ, ক্রিকেট এবং ভিডিও গেমস খেলা পছন্দ করেন।
চিদম্বরম লোকসভা কেন্দ্র

চিদম্বরম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর সমগ্র আরিয়ালুর জেলা ও কুড্ডালোর, পেরাম্বালুর জেলার কিয়দংশ নিয়ে গঠিত৷
চিদম্বরম লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (কাট্টুমন্নারকোয়িল) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৪৮ নং বিধানসভা কেন্দ্র৷ এটি পেরাম্বালুর জেলায় অবস্থিত৷
এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৪৯ নং বিধানসভা কেন্দ্র৷ এটি আরিয়ালুর জেলায় অবস্থিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৫০ নং বিধানসভা কেন্দ্র৷ এটি আরিয়ালুর জেলায় অবস্থিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র। এটি কুড্ডালোর জেলায় অবস্থিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্র। এটি কুড্ডালোর জেলায় অবস্থিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৫৯ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি কুড্ডালোর জেলায় অবস্থিত৷
২০০৯ খ্রিস্টাব্দের পুর্বে এই লোকসভা কেন্দ্রের বিধানসভা কেন্দ্রগুলি ছিলো,
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন পি. বল্লালপেরুমাল। আসনটির বর্তমান সংসদ সদস্য হলেন বিড়ুতলাই চিরুতাইগল কাটচি-এর শ্রী তোল তিরুমাবলবন।
যৌন অভিমুখিতার বহুমাত্রিক স্কেল

যৌনতার বহুমাত্রিক স্কেল (এমএসএস) বার্কি এট অল দ্বারা বিকশিত বা সংস্কারকৃত একটি যৌন অভিমুখিতার স্কেল। ১৯৯০ সালে এবং ইতোমধ্যে বিদ্যমান এবং সাধারণভাবে ব্যবহৃত যৌন অভিমুখিতার স্কেলগুলোর সমালোচনা দ্বারা অনুপ্রাণিত হয়ে বার্কি এই স্কেল উদ্ভাবন করেন। সমালোচনা চারটি মূল বিষয়কে লক্ষ্য করে হয়েছিল:
এমএসএস ধরে নিয়েছে যে যৌন অভিমুখিতা বহুমাত্রিক, এতে সময়, আচরণ, জ্ঞানীয় / সংবেদনশীল রেটিং এবং উভকামীতার উপর বিস্তৃত প্রভাব রয়েছে।
নয়টি এমএসএস বিভাগ রয়েছে। এই নয়টি বিভাগের মধ্যে ছয়টি ব্যবহার করে উভকামীতার জটিলতা ধরা পড়ে। বিভাগগুলি হল:
হাট্টিমাটিম টিম

হাট্টিমাটিম টিম (মূল: "হাট্টিমা টিম্ টিম্") শিশুদের জন্য উপযোগী একটি বাংলা লোকজ ছড়া। বাঙালি শিশুদের একদম ছোটবেলা থেকেই এই ছড়াটি শোনানো হয়ে থাকে।
হাট্টিমা টিম্ টিম্ একটি লোকায়ত ছড়া। অনেক কাল ধরে সাধারণ মানুষের মাঝে প্রচলিত হয়ে আছে। কে রচনা করেছেন তা নিশ্চিত করে বলা যায় না।
১৮৯৯ সালে ভারতের কোলকাতার সিটি বুক সোসাইটি প্রকাশিত “খুকুমণির ছড়া” বইয়ের ১৩ তম সংষ্করণের ৩৭ নাম্বার পৃষ্ঠায় “হাট্টিমাটিম টিম” ছড়াটি পাওয়া যায়। যেটা যোগীন্দ্রনাথ সরকারের সংকলিত একটা বই।
কলকাতার প্রকাশনা সংস্থা ‘শিশু সাহিত্য সংসদ’ ১৯৫০ সালে ছোটোদের জন্য ‘ছড়ার ছবি’ নামে রঙিন ছবি সমন্বিত একটি ছড়ার বই প্রকাশ করেন। এই বইয়ের মধ্যে ‘হাট্টিমা টিম্ টিম্’ নামক কাল্পনিক প্রাণীটিকে নিয়ে চার লাইনের ছড়াটি সংকলিত হয়।
আবার ১৯৫২ সালে প্রকাশিত নারায়ণ গঙ্গোপাধ্যায়ের ‘ছোটদের শ্রেষ্ঠ গল্প’ বইয়ের ‘দুর্ধর্ষ মোটর সাইকেল’ শিরোনামের গল্পে ‘হাট্টিমাটিম টিম, তারা মাঠে পারে ডিম’ লাইন দুটি গল্পের একটি প্রধান চরিত্র প্যালারাম-এর ভাষ্যে ব্যবহার করেছিলেন নারায়ণ গঙ্গোপাধ্যায়।
বইটির ছড়াগুলি সংকলন করেন শ্রী মহেন্দ্রনাথ দত্ত। বইটি প্রকাশনার পর হাট্টিমা টিম টিম নামক কাল্পনিক প্রাণীটি ছোটোদের মধ্যে খুবই জনপ্রিয় হয়ে ওঠে। এরপরে, ১৯৭৪ সালে তৎকালীন "দ্যা গ্রামোফোন কোম্পানী অব ইন্ডিয়া"' (বর্তমানে ‘সারেগামা’) ছয়টি ছড়াকে গানের রূপ দিয়ে একটি রেকর্ড প্রকাশ করেন (রেকর্ড নম্বর: 7LPE 110)। এই রেকর্ডে হাট্টিমা টিম টিম ছড়াটিরও গীতিরূপ অন্তর্ভুক্ত হয়। গানটি গেয়েছিলেন শ্রীমতি আলপনা বন্দ্যোপাধ্যায় এবং সংগীত পরিচালনা করেছিলেন শ্রী নচিকেতা ঘোষ। রেকর্ডে এই ছড়াটিকে প্রচলিত হিসাবে উল্লেখ করা আছে। কিন্তু সারেগামার ইউটিউব ভিডিয়োতে গীতিকার হিসেবে অন্নদাশংকর রায়ের নাম উল্লেখ করা আছে। ধীমান দাশগুপ্তকে দেওয়া সাক্ষাৎকারে অন্নদাশঙ্কর নিজেই বলেছিলেন,
এ থেকে পরিষ্কার হয়ে যায়, অন্নদাশংকর রায়ের লেখা নয়।
আবার অন্নদাশংকর তার ‘জলসা’ শিরোনামের ছড়ার মধ্যে ‘হাট্টিমাটিম টিম, ওরা মাঠে পারে ডিম’ - এই লাইন দুটি ব্যবহার করেছিলেন (এই ছড়ায় তিনি ইংরেজী লোকায়ত ছড়া থেকে ‘হাম্পটি, ডাম্পটি স্যাট অন এ ওয়াল’ এই দুটি লাইনও ব্যবহার করেছিলেন)।
দ্যা গ্রামোফোন কোম্পানী অব ইন্ডিয়ার তৈরি রেকর্ডটি প্রকাশমাত্রেই গানটি অভূতপূর্ব জনপ্রিয়তা লাভ করে।
২০১৮ সালে শেষের দিকে সামাজিক ম্যাধ্যম ফেসবুকে এক পোস্ট ভাইরাল হয় যেখানে রোকনুজ্জামান খান দাদাভাইকে বিখ্যাত ‘হাট্টিমা টিম্ টিম্’ ছড়াটির লেখক দাবি করার পাশাপাশি মূল ছড়াটি ৫২ পঙ্​ক্তির দাবি করা হয়।
এই ছড়াটি নিয়ে বিভ্রান্তি সৃষ্টির মূল কারণটি হলো ‘হাট্ টিমা টিম’ নামে রোকনুজ্জামান খানের লেখা একটি ছড়ার বই আছে এবং সেই বইতে “হাট্ টিমা টিম” নামে তার লেখা একটি ছড়াও আছে যেটা সাথে মূল ‘হাট্টিমা টিম্ টিম্’ ছড়ার কোনো মিল নেই। রোকনুজ্জামান খানের লেখা এই ছড়ার বইটি ১৯৬২ সালে কাকলী প্রকাশনী থেকে প্রথম প্রকাশিত হয়। যা লেখকের প্রকাশিত তৃতীয় এবং প্রথম ছড়াগ্রন্থ। প্রচ্ছদ শিল্পী ছিলেন হাশেম খান। ১৯৭৫ সালে মুক্তধারা থেকে ২য় সংস্করণ এবং ১৯৯৭ সালে ব্রাক থেকে বহুরঙা প্রচ্ছদপট ও অঙ্গসজ্জায় বইটির ৩য় সংস্করণ বের হয়; এই দুই সংস্করণেও রয়েছে শিল্পী হাশেম খানের ছোঁয়া। ভাইরাল পোস্টের লেখক এই দুটো বিষয়কে একসাথে ফেলেছিলেন।
৫২ পঙ্​ক্তির আসল লেখক যুক্তরাজ্য প্রবাসী নাদিয়া জামান। ২০১২ সালে তিনি সামহোয়্যার ইন ব্লগে পঙ্​ক্তিগুলি প্রকাশ করেন। তিনি ৪৮ পঙ্​ক্তি নিজে লিখে শেষের ৪ পঙ্​ক্তিতে প্রচলিত ‘হাট্টিমা টিম্ টিম’ ছড়াটি জুড়ে দেন।
হাভিয়ের লোপেজ ইগলেসিয়াস

হাভিয়ের লোপেজ ইগলেসিয়াস (কামোচু নামে অধিক পরিচিত) হলেন একজন স্পেনীয় পেশাদার ফুটবলার, যিনি প্রিমেরা দিভিসিওয়ের ক্লাব স্যান্টা কুলোমার হয়ে একজন আক্রমণভাগের খেলোয়াড় হিসেবে খেলেন।
মেন্ডুরিম হটি

মেন্ডুরিম হটি হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।
২০১৭ সালের ২৫শে মার্চ, তিনি প্রজাতন্ত্রী আয়ারল্যান্ড অনূর্ধ্ব-২১ দলের বিরুদ্ধে কসোভো অনূর্ধ্ব-২১ দলের হয়ে অভিষেক করেন, উক্ত ম্যাচটি প্রজাতন্ত্রী আয়ারল্যান্ড ১–০ গোলে জয়লাভ করেছিল।
আরডিএ ল্যাব স্কুল এন্ড কলেজ

পল্লী উন্নয়ন একাডেমী ল্যাবরেটরি স্কুল এন্ড কলেজ বা আরডিএ ল্যাবরেটরি স্কুল এন্ড কলেজ বাংলাদেশের বগুড়ার আরডিএতে বা পল্লী উন্নয়ন একাডেমীতে অবস্থিত একটি শিক্ষাপ্রতিষ্ঠান যা আরডিএ'র ক্যাম্পাসে ১৯৮৫ সালে একটি স্কুল প্রতিষ্ঠিত হয়। এটি বগুড়ার একটি স্বনামধন্য শিক্ষাপ্রতিষ্ঠান। বগুড়া শহর থেকে ১৬ কিমি দূরে শেরপুর উপজেলায় অবস্থিত। শেরপুর উপজেলার গাড়ীদহ ইউনিয়নের দশ মাইল নামক এলাকায় আরডিএ'র ক্যাম্পাসে এটি প্রতিষ্ঠিত।
আরডিএ, বগুড়া স্বাধীনতা উত্তরকালে পল্লীর জনগোষ্ঠীর সার্বিক উন্নয়নের লক্ষ্যে ১৯৭৪ সালে প্রতিষ্ঠিত হয়। আরডিএ'র মূল কাজ হলো প্রশিক্ষণ, গবেষণা ও প্রয়োগিক গবেষণা কার্যক্রম পরিচালনা। এসবের মাধ্যমে পল্লী এলাকার দক্ষ মানব সম্পদ গড়ে তোলা, গ্রামীণ সমস্যা চিহ্নিতকরণ, সম্ভাবনা তুলে ধরা এবং সমস্যা সমাধানের দিক নির্দেশনা দেওয়া ও গ্রামীণ উন্নয়নের লক্ষ্যে বিভিন্ন ধরনের মডেল তৈরি করে জণগণের আর্থ-সামাজিক অবস্থার উন্নয়ন করা।
আরডিএ এর কর্মকর্তা/কর্মচারীদের সন্তান-সন্ততিদের লেখা পড়ার সুবিধার্তে এবং এ অঞ্চলে উন্নত শিক্ষা বিস্তারের জন্য ১৯৮৫ সালে আরডিএ ল্যাবরেটরী স্কুল প্রতিষ্ঠিত হয়। ২০০১ সালে স্কুলের সাথে কলেজ শাখা সংযোজন করার বর্তমানে এটি আরডিএ ল্যাবরেটরি স্কুল এন্ড কলেজ নামে পরিচিত।
সুন্দরগড় লোকসভা কেন্দ্র

সুন্দরগড় লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর সুন্দরগড় শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর জিউল ওরাম।
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
মাদুরাই লোকসভা কেন্দ্র

মাদুরাই লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে যদি ৫ বছরের পূর্বেই নির্বাচন হয়, তবে তাকে উপনির্বাচন বলা হয়।
এই লোকসভা কেন্দ্রটি তামিলনাড়ুর সমগ্র মাদুরাই জেলার মাদুরাই শহর ও পারিপার্শ্বিক শহরতলির অঞ্চলগুলি নিয়ে গঠিত৷
মাদুরাই লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
মাদুরাই লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রে কোনো সংরক্ষিত আসন নেই, এর ছয়টি বিধানসভা কেন্দ্রগুলি হলো,
মাদুরাই উত্তর বা মাদুরাই বড়কু বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯১ নং বিধানসভা কেন্দ্র৷ এটি মাদুরাই জেলায় উত্তরভাগ ও উত্তর শহরতলিতে অবস্থিত৷
মাদুরাই দক্ষিণ বা মাদুরাই তেরকু বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্র৷ এটি দক্ষিণ মাদুরাই শহরে অবস্থিত৷
মাদুরাই পূর্ব বা মাদুরাই কীলকু বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৯ নং বিধানসভা কেন্দ্র৷ এটি মাদুরাই জেলার পূর্ব শহরতলিতে অবস্থিত৷
মাদুরাই পশ্চিম বা মাদুরাই মেরকু বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯৪ নং বিধানসভা কেন্দ্র। এটি মাদুরাই জেলার পশ্চিম শহরতলিতে অবস্থিত৷
মাদুরাই মধ্য বা মাদুরাই মত্তি বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৯৩ নং বিধানসভা কেন্দ্র। এটি মাদুরাই জেলার উত্তর ও মধ্য মাদুরাই শহরে অবস্থিত৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৮ নং বিধানসভা কেন্দ্র। এটি মাদুরাই জেলার উত্তর পূর্ব দিকে অবস্থিত৷
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন ভারতীয় জাতীয় কংগ্রেসের পদপ্রার্থীগণ এবং সর্বাধিক নির্বাচিত প্রার্থী হলেন এ. জি. এস. রামবাবু। আসনটির বর্তমান সংসদ সদস্য হলেন ভারতীয় কমিউনিস্ট পার্টির শ্রী সু. বেঙ্কটেশন।
ফেদায়ি সান

ফেদায়ি সান (জন্ম: ১১ নভেম্বর ১৯৮২) হচ্ছেন একজন সুইস পেশাদার ফুটবল রেফারি। ১৯৮২ সালের ১১ই নভেম্বর, তিনি সুইজারল্যান্ডের ব্রুজে জন্মগ্রহণ করেছেন। ২০১১ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।
ফাদিল ভোকরি স্টেডিয়াম

ফাদিল ভোকরি স্টেডিয়াম (), পূর্বে প্রিস্টিনা সিটি স্টেডিয়াম () নামে পরিচিত, হচ্ছে কসোভোর প্রিস্টিনার বহু-উদ্দেশ্যে ব্যবহৃত স্টেডিয়াম, যা বেশিরভাগ ফুটবল ম্যাচের জন্য ব্যবহৃত হয় এবং এটি এফসি প্রিস্টিনা এবং কসোভো জাতীয় ফুটবল দলের হোম স্টেডিয়াম হিসেবে ব্যবহৃত। এই স্টেডিয়ামটির ধারণক্ষমতা হচ্ছে ১৩,৫০০।
এই স্টেডিয়ামটির নির্মাণ কাজ ১৯৫১ সালে শুরু হয়েছিল এবং ১৯৫৩ সাল থেকে এটি এফসি প্রিস্টিনা ব্যবহার করে আসছে। ২০১৮ সালের ৯ই জুন তারিখে, ফাদিল ভোকরির মৃত্যুর পরে, এই স্টেডিয়ামটির নাম প্রিস্টিনা সিটি স্টেডিয়াম থেকে ফাদিল ভোকরি স্টেডিয়ামে নামকরণ করা হয়েছিল। ফাদিল ভোকরি একজন ফুটবল প্রশাসক, খেলোয়াড় এবং শেষ পর্যন্ত কসোভীয় ফুটবল ফেডারেশনের সভাপতি ছিলেন। এই নাম পরিবর্তনটি প্রিস্টিনার মেয়র শপেন্ড আহমেতি ঘোষণা করেছিলেন।
২০০২ সালের ৭ই সেপ্টেম্বর, এটি কসোভো যুদ্ধের পরে প্রথমবারের মতো আলবেনিয়া জাতীয় ফুটবল দলের বিপক্ষে কসোভো জাতীয় ফুটবল দলের একটি প্রীতি ম্যাচ আয়োজিত হয়; এবং উক্ত ম্যাচে আলবেনিয়ার ০–১ ব্যবধানে জয় লাভ করে।
এই স্টেডিয়ামটি ২০১৯–২০ উয়েফা চ্যাম্পিয়নস লীগের প্রাথমিক পর্বের সকল খেলা আয়োজন করে। এই পর্বে জড়িত ক্লাবগুলো হলো:
ওয়াইজ হাউজ

ওয়াইজ হাউস পুরান ঢাকার ওয়াইজ ঘাটে অবস্থিত প্রায় দুইশতবর্ষী পুরাতন ভবন। সদরঘাট লঞ্চ টার্মিনাল সংলগ্ন এই ভবনটি প্রত্নতত্ত্ব অধিদপ্তরের এবং ঢাকা সিটি কর্পোরেশন ও রাজধানী উন্নয়ন কর্তৃপক্ষ এর ৯৩ টি ঐতিহাসিক নান্দনিক ভবনের তালিকার অন্তর্ভুক্ত।
উনবিংশ শতকের শুরুর দিকে তৎকালীন ঢাকার বিখ্যাত ওয়াইজ পরিবারের তত্বাবধানে এ বাড়ি তৈরী হয় বলে জনশ্রুতি আছে। তখনকার সবচেয়ে বড় এবং প্রভাবশালী নিলকর জোসিয়া প্যাট্যিক ওয়াইজের নামানুসারেই বুড়িগঙ্গার এই ঘাটটির নাম হয়ে যায় 'ওয়াইজ ঘাট'। তবে ভিন্ন সূত্রে বলা হয় এটি পুরাতন ঢাকার আর্মেনিয়ান জমিদার নিকোলাস পোগোজের হাতে নির্মিত। তিনি পরে ওয়াইজ পরিবারের উত্তরাধীকারী ডা. জেমস ওয়াইজের কাছে বিক্রি করেন। জেমস ওয়াইজ এটিকে কিছুটা পরিবর্ধন করেন এবং এর নাম দেন ওয়াইজ হাউজ। ১৯৫১ সালে এই ঐতিহাসিক ভবনটি সরকারের কোর্ট অব ওয়ার্ডসের তত্বাবধানে চলে যায়। পরবর্তীতে বুলবুল ললিতকলা একাডেমি এটি ক্রয় করে। বর্তমানে বুলবুল ললিতকলা একাডেমি এখানে সাংস্কৃতিক প্রতিষ্ঠান পরিচালনা করছে।
ওয়াইজ হাউজের ‍ডিজাইনে আর্মেনিয়ান এবং ব্রিটিশ কলোনিয়াল স্থাপত্যের মিশ্রিত ধারার প্রকাশ দেখা যায়। আয়তাকার মুল ভবনের সাথে উত্তর ও দক্ষিণে কিছু বর্ধিত অংশ প্রকাশিত। নিও-ক্লাসিকাল ধারার স্থাপত্য হিসেবে বিবেচনা করা হয়। প্রতিসম ধরনের নকশা। মাঝখানে প্রশস্ত করিডোর এবং দুইপাশে ব্যবহার উপযোগী কক্ষ। দরজা এবং জানালায় আর্চওয়ে ডিজাইন।
সম্বলপুর লোকসভা কেন্দ্র

সম্বলপুর লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর সম্বলপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর নীতেশ গঙ্গাদেব।
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
মুর্শিদহাট ইউনিয়ন

মুর্শিদহাট ইউনিয়ন বাংলাদেশের রংপুর বিভাগের দিনাজপুর জেলার বোচাগঞ্জ উপজেলার অন্তর্গত একটি ইউনিয়ন।
মুর্শিদহাট মোট ৯টি প্রশাসনিক ওয়ার্ডে বিভক্ত। এগুলো হলো:-
নাফানগর ইউনিয়ন

নাফানগর ইউনিয়ন বাংলাদেশের দিনাজপুর জেলার বোচাগঞ্জ উপজেলার অন্তর্গত একটি ইউনিয়ন।
ইউনিয়নের আয়তন ৯.৪৪ বর্গমাইল। লোকসংখ্যা ২০২৯০ জন।
আটগাঁও ইউনিয়ন, বোচাগঞ্জ

আটগাও ইউনিয়ন বাংলাদেশের দিনাজপুর জেলার বোচাগঞ্জ উপজেলা উপজেলার অন্তর্গত একটি ইউনিয়ন।
এই ইউনিয়নের আয়তন ১৪.২০ বর্গমাইল। লোকসংখ্যা ২২৪৩৫ জন। গ্রামের সংখ্যা ২৯টি; মৌজার সংখ্যা ২৯ টি।
আটগাও ইউনিয়নের শিক্ষার হার ৯০%। সরকারি প্রাথমিক বিদ্যালয়ের সংখ্যা ১১টি, বেসরকারি প্রাথমিক বিদ্যালয়ের সংখ্যা ১৬টি, উচ্চ বিদ্যালয়ের সংখ্যা ০৯টি ও মাদ্রাসার সংখ্যা ০৩টি।
ছাতইল ইউনিয়ন

ছাতইল ইউনিয়ন বাংলাদেশের দিনাজপুর জেলার বোচাগঞ্জ উপজেলা উপজেলার অন্তর্গত একটি ইউনিয়ন।
ছাতইল ইউনিয়নের লোকসংখ্যা ১৫৩০ জন।গ্রাম ২০ টি,মৌজা ২৭ টি।
বনহরা,দেউর, ভাদুয়ারী,চেঙ্গন,যশোর,হাজীপুর, বেলবাস,ছাতইল,তেতেড়া,পাঁচপাড়া,পরমেশ্বরপু,মাহেরপুর,শুকদেবপুর,কোদালকাটি,আনোড়া ,কুকুড়াডাঙ্গী।
কলেজ ১ টি। মাধ্যমিক বিদ্যালয় ৮ টি।
রনগাঁও ইউনিয়ন

রনগাও ইউনিয়ন বাংলাদেশের দিনাজপুর জেলার বোচাগঞ্জ উপজেলা উপজেলার অন্তর্গত একটি ইউনিয়ন।
২২৫০৭ জন লোকসংখ্যা(আদমশুমারী ২০০১)গ্রামের সংখ্যা ২৩টি।মৌজার সংখ্যা ২৩টি।
হোলদিয়া খাল,আকাশ টিবি,ডাকনা বিল, রনগাঁও কাতার বিল,চন্ডিপুর ঢাবডিয়া বিল, পাব্বর্তীপুর ডোট বিল,ভাতারমাড়ী বিল,গড়েয়া বিল,কেশরামনি বিল,কচু ধোয়া খাল, শিংড়া খাল,গুড়দহী খাল, বোয়াল মাড়ী খাল, চিকা বিল মারীঘট মারেগাদা রনগাও ইউনিয়ন গঠিত হয়েছে।
শিক্ষার হার ৬৫%, এই ইউনিয়নে সরকারী প্রাথমিক বিদ্যালয়ের সংখ্যা- ২০টি,কলেজ ২ টি,মাধ্যমিক বিদ্যালয়- ৬টি,নিম্ন মাধ্যমিক বিদ্যালয়-২টি, প্রাথমিক শিক্ষাসমাপনী পরীক্ষার কেন্দ্র -০১টি,দাখিল মাদ্রাসা - ০১টি
ইয়ান ম্যাকনাব (রেফারি)

ইয়ান ম্যাকনাব (জন্ম: ৬ মে ১৯৮৫) হচ্ছেন একজন উত্তর আয়ারল্যান্ডের পেশাদার ফুটবল রেফারি। ২০১৭ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।
নাগমা (বাংলাদেশী অভিনেত্রী)

নাগমা ( – ২৮ সেপ্টেম্বর ২০১৫) একজন বাংলাদেশি চলচ্চিত্র অভিনেত্রী ছিলেন। তিনি দেড় শতাধিক চলচ্চিত্রে অভিনয় করেছেন। তিনি খলচরিত্রে অভিনয়ের জন্য পরিচিত ছিলেন।
নাগমার আসল নাম সালমা আক্তার লিনা। তার অভিনীত প্রথম চলচ্চিত্র "খুনের বদলা" ১৯৯৪ সালে মুক্তি পেয়েছিল। এরপর, একে একে তার অভিনীত চলচ্চিত্রের সংখ্যা দেড়শ অতিক্রম করেন।
নাগমা ২০১৫ সালের ২৮ সেপ্টেম্বর ৪০ বছর বয়সে মৃত্যুবরণ করেন।
এমানুইল স্কুলাস

এমানুইল স্কুলাস (জন্ম: ১০ মার্চ ১৯৮৬) হচ্ছেন গ্রিসের একজন পেশাদার ফুটবল রেফারি। ২০১৯ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।
রাজশ্রী দেশপাণ্ডে

রাজশ্রী দেশপাণ্ডে হচ্ছেন ভারতের একজন অভিনেত্রী। ২০১৫ সালে মুক্তিপ্রাপ্ত চলচ্চিত্র "এ্যাংরি ইন্ডিয়ান গডেসেস"এ তিনি অভিনয় করে মূল পরিচিতি পেয়েছিলেন। এরপর তিনি 'সেক্সি দুর্গা' নামের একটি চলচ্চিত্রে অভিনয় করেন যেটি ভারতে অনেক সাড়া জাগায়। ব্রিটিশ ক্রাইম ড্রামা "ম্যাক মাফিয়া"তে তিনি মঞ্জু চরিত্রে অভিনয় করেছেন। ওয়েব সিরিজ "স্যাক্রেড গেমস"এ সুভদ্রা চরিত্রে তার অভিনয় ছিলো বেশ প্রশংসনীয়। তিনি আরো ওয়েব সিরিজে কাজ করেছেন।
রাজশ্রী দেশপাণ্ডে মহারাষ্ট্র প্রদেশের ঔরঙ্গাবাদে জন্মগ্রহণ করেছিলেন, তার বাবা-মা দুজনেই নির্মাণ শ্রমিক ছিলেন। তিন ভাইবোনের মধ্যে রাজশ্রী সবচেয়ে ছোট। তিনি আইন নিয়ে মহারাষ্ট্র প্রদেশের একটি ডিগ্রী কলেজে অধ্যায়ন করেছিলেন। মুম্বাইতে তিনি চলচ্চিত্রে অভিনয়ের ব্যাপারে ছোটো খাটো প্রশিক্ষণ নিয়েছিলেন।
রাজশ্রী তার চলচ্চিত্র কর্মজীবন আমির খান অভিনীত চলচ্চিত্র "তালাশ" (২০১২) এর মাধ্যমে করেছিলেন, তিনি প্রিয়া নামের একটি ছোটো চরিত্রে ছিলেন। এরপর তিনি টেলিভিশন নাটকে অভিনয় করেন, সনি টিভিতে এবং কালার্স টিভিতে। এরপর তিনি সালমান খান অভিনীত "কিক" এ অভিনয় করেন এবং ২০১৫ সালে "হারাম" নামের একটি মালয়ালম ভাষার চলচ্চিত্র মুক্তি পায় যেটাতে তিনি দ্বৈত ভূমিকায় ছিলেন। ২০১৫ সালে তিনি "এ্যাংরি ইন্ডিয়ান গডেসেস" নামের একটি নারীবাদী চলচ্চিত্রে অভিনয় করেছিলেন যেই চলচ্চিত্রটি তাকে আসল অভিনেত্রীর মর্যাদায় প্রতিষ্ঠিত করেছিলো, চলচ্চিত্রটিতে তিনি একটি কাজের বুয়ার চরিত্রে অভিনয় করেছিলেন। টরোন্টো আন্তর্জাতিক চলচ্চিত্র উৎসবে এই নারীবাদী চলচ্চিত্রটি প্রথম রানার আপ হয়েছিলো, এছাড়াও চলচ্চিত্রটি রোম চলচ্চিত্র উৎসবে পিপলস চয়েস এ্যাওয়ার্ড জেতে। ২০১৭ সালের মালয়লাম চলচ্চিত্র "সেক্সি দূর্গা"তে রাজশ্রী মুখ্য ভূমিকায় অভিনয় করেন। চলচ্চিত্রটি নেদারল্যান্ডসের রোটেরডাম চলচ্চিত্র উৎসবে হিভোস টোগার এ্যাওয়ার্ড জিতেছিলো।
২০১৮ সালের জানুয়ারীতে রাজশ্রী ব্রিটিশ ক্রাইম ড্রামা ম্যাকমাফিয়াতে অভিনয় করেন। তিনি ওয়েবসিরিজ "স্যাক্রেড গেমস"এ অভিনয় করেন, যেটা অনুরাগ কাশ্যপ দ্বারা পরিচালিত ছিলো। রাজশ্রী সুভদ্রা চরিত্রে অভিনয় করেছিলেন যেটি ছিলো নওয়াজুদ্দীন সিদ্দিকীর অভিনয় করা গণেশ গায়তোন্ডে চরিত্রের পত্নীর চরিত্র, তিনি ভালোই প্রশংসিত হয়েছিলেন চরিত্রটিতে অভিনয়ের জন্য। ভারতীয় উর্দু লেখিকা ইসমত চুগতাইের চরিত্রে তিনি "মন্তো" চলচ্চিত্রে (২০১৮ তেই মুক্তি পায়) অভিনয় করেন যেটি ছিলো নন্দিতা দাস নির্মিত চলচ্চিত্র। স্যাক্রেড গেমসে কাহিনীর প্রয়োজনে তাকে তার বক্ষ অনাবৃত করতে হয় এবং ফলশ্রুতিতে তিনি সমালোচনার মুখে পড়েছিলেন কারণ তার স্তনদ্বয় ক্যামেরার সামনে সত্যিসত্যি প্রদর্শিত হয়েছিলো, তিনি সমালোচনার জবাবে নিজেকে একজন পেশাদার অভিনেত্রী হিসেবে উল্লেখ করে বলেছিলেন তিনি তার স্তন দেখিয়ে কোনো ভুল কাজ করেননি।
রিনা খান

সেলিনা সুলতানা যিনি বহুলভাবে রিনা খান নামে পরিচিত একজন বাংলাদেশি চলচ্চিত্র অভিনেত্রী। তিনি খলচরিত্রে অভিনয়ের জন্য পরিচিত। তিনি প্রায় ছয়শত চলচ্চিত্রে অভিনয় করেছেন। তিনি সাতশো এর বেশি চলচ্চিত্রে অভিনয় করেছেন।
রিনা খানের আসল নাম সেলিমা সুলতানা। ১৯৮২ সালে মুক্তিপ্রাপ্ত "সোহাগ মিলন" চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তিনি মূলত খলচরিত্রে অভিনয় করলেও তাকে পজেটিভ চরিত্রেও দেখা গিয়েছে।
রিনা খান আলতাফ হোসেন কাজলের সাথে বিবাহবন্ধনে আবদ্ধ হয়েছেন। তাদের দুই ছেলে আছে।
মেভলান জেকা

মেভলান জেকা হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।
ধর্মপুরী লোকসভা কেন্দ্র

ধর্মপুরী কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ধর্মপুরী আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ধর্মপুরী লোকসভা কেন্দ্রে ১৯৭৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৬ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৬টি বিধানসভা কেন্দ্রই তফসিলী উপজাতিদের জন্য সংরক্ষিত নয়। ধর্মপুরী নির্বাচনী কেন্দ্রটি, মোট ভোটার ১,০৬৯,৬০১ এবং ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
ধর্মপুরী কেন্দ্র বিজয়ী বর্তমান সংসদ ডিএমকে দলের সদস্য ডাঃ সেন্তিল কুমার এবং প্রাক্তন সংসদ ছিলেন পাটালি মাক্কাল কাচ্চি দলের সদস্য আনবুমানি রামাদোস।
কাস্ট্রিয়ট রেজা

কাস্ট্রিয়ট রেজা হলেন একজন কসোভীয় পেশাদার ফুটবলার, যিনি কসোভো ফুটবল সুপারলীগের ক্লাব ফেরোনিকেয়ির হয়ে একজন আক্রমণভাগের খেলোয়াড় হিসেবে খেলেন।
আতালান্তা বেরগামাস্কা কালচো

আতালান্তা বেরগামাস্কা কালচো (, ; সাধারণত আতালান্তা বিসি অথবা শুধুমাত্র আতালান্তা নামে পরিচিত) হচ্ছে লোম্বারদিয়ার বেরগামো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৭ সালের ১৭ই অক্টোবর তারিখে প্রতিষ্ঠিত হয়েছে। আতালান্তা বিসি তাদের সকল হোম ম্যাচ বেরগামোর স্তাদিও আতলেতি আজ্জুররি দে'ইতালিয়ায় খেলে থাকে; যার ধারণক্ষমতা হচ্ছে ২১,৩০০। বর্তমানে এই ক্লাবের ম্যানেজারের দায়িত্ব পালন করছেন জান পিয়েরো গাসপেরিনি এবং সভাপতির দায়িত্ব পালন করছেন আন্তোনিও পেরকাসসি। আর্জেন্টিনীয় আক্রমণভাগের খেলোয়াড় পাপু গোমেস এই ক্লাবের অধিনায়কের দায়িত্ব পালন করছেন।
এই ক্লাবের ডাকনাম রাখা হয়েছে "নেরাজ্জুররি" এবং "অরোবিচি"। ১৯০৮ সালে লিসেও ক্লাসিকো জিমের কিছু সুইস শিক্ষার্থীর দ্বারা প্রতিষ্ঠিত ইতালিতে, আতালান্তাকে মাঝে মাঝে "রেজিনা দেলে প্রভিন্সিয়ালি" (প্রাদেশিক ক্লাবগুলোর রানী) বলা হয়; কারণ ক্লাবটি আঞ্চলিক রাজধানীভিত্তিক নয় এমন ইতালীয় ক্লাবগুলোর মধ্যে সবচেয়ে সুসংগত।
ঘরোয়া ফুটবলে, আতালান্তা বিসি এপর্যন্ত ৮টি শিরোপা জয়লাভ করেছে; যার মধ্যে ১টি কোপা ইতালিয়া এবং ৬টি সেরিয়ে বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৯০ উয়েফা কাপ উইনার্স কাপ। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১৯৮৮ সালে কাপ উইনার্স কাপের সেমিফাইনালে পৌঁছেছিল; কিন্তু উক্ত সময়েও তারা সেরিয়ে বি প্রতিযোগিতা করত। এটি এখনও উয়েফার একটি বড় প্রতিযোগিতায় কোন অ-প্রথম-বিভাগীয় ক্লাবের সেরা সাফল্য (কার্ডিফ সিটির সাথে একসাথে)। আতালান্তা উয়েফা ইউরোপা লীগের চারটি মৌসুমে অংশ নিয়েছিল (পূর্বে উয়েফা কাপ নামে পরিচিত); যার মধ্যে ১৯৯০–৯১ মৌসুমে তারা কোয়ার্টার ফাইনালে পৌঁছেছিল।
আতালান্তার ইতিহাসে একাধিক সভাপতি (চেয়ারম্যান) ( or ) ছিল। তাদের মধ্যে কেউ কেউ ক্লাবের মূল অংশীদার হয়েছেন। সবচেয়ে দীর্ঘস্থায়ী সভাপতি হলেন ইভান রুজ্জেরি, যিনি ২০০৮ সালের জানুয়ারিতে স্ট্রোকের পরে তাঁর দায়িত্ব থেকে মুক্তি পেয়েছিলেন, তার স্থলাভিষিক্ত হন তার পুত্র আলেসান্দ্রো যাকে ২০০৮ সালের সেপ্টেম্বর মাসে আতালান্তার সভাপতি হিসেবে মনোনীত করা হয়েছিল। স্ট্রোকের কারণে আলেসান্দ্রোর বাবা তাকে পরিচালনা করতে পারেননি। ২০১০ সালের জুনে, সেরিয়ে বিতে আরেক দফা অবনমন হওয়ার পরে, আলেসান্দ্রো রুজ্জেরি ক্লাবটির নিজের অংশ আন্তোনিও পেরকাসির কাছে বিক্রি করেছিলেন, যিনি আতালান্তার নতুন চেয়ারম্যান হন।
আতালান্তার সমর্থকরা খুব অনুগত হিসাবে বিবেচিত হয়। আতালান্তা স্তাদিও আতলেতি আজ্জুররি দে'ইতালিয়া তাদে হোম ম্যাচ খেললে উত্তর দিকের কার্ভা নর্ড সমর্থকরা পুরো ম্যাচজুড়ে দলকে তাদের মাতাল দিয়ে উৎসাহিত করে।
আতালান্তার সমর্থকদের সবচেয়ে বড় প্রতিদ্বন্দ্বিতা হচ্ছে ব্রেশিয়া প্রতিবেশী সমর্থকদের সাথে। এছাড়াও ভেরোনা, জেনোয়া, ফিওরেন্তিনা, এএস রোমা, লাৎসিয়ো, নাপোলি, এসি মিলান, ইন্টার মিলান, তোরিনোর সমর্থকদের সাথেও শক্ত প্রতিদ্বন্দ্বিতা রয়েছে। পক্ষান্তরে জার্মান বুন্দেসলিগা ক্লাব এইন্টাখট ফ্রাঙ্কফুর্ট এবং অস্ট্রীয় ক্লাব ওয়েকার ইনসবার্কের ভক্তদের সাথে দীর্ঘসময় ধরে বন্ধুত্বের সম্পর্ক রয়েছে।
বিশেষ উপলক্ষে আতালান্তা সমর্থকরা "বান্দিয়েরু" নামে একটি খুব বড় কালো এবং নীল পতাকা প্রদর্শন করে, যা পুরো কার্ভা নর্ড স্ট্যান্ডটি জুড়ে দৃশ্যমান হয়।
ভাট পরিবার

ভাট পরিবার একটি বিশিষ্ট ভারতীয় পরিবার; যারা দীর্ঘ সময় ধরে ভারতীয় চলচ্চিত্রের ইতিহাসে অভিনয়, প্রযোজনা এবং পরিচালনা করে আসছেন।
জন ট্রাম্বল

জন উইলিয়াম ট্রাম্বল (; জন্ম: ১৬ সেপ্টেম্বর, ১৮৬৩ - মৃত্যু: ১৭ আগস্ট, ১৯৪৪) মেলবোর্নের কলিংউড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৮৬ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জন ট্রাম্বল।
১৮৮৩-৮৪ মৌসুম থেকে ১৮৯৩ সাল পর্যন্ত জন ট্রাম্বলের প্রথম-শ্রেণীর খেলোয়াড়ী জীবন চলমান ছিল। ১৮৮৪ সালে ভিক্টোরিয়ার পক্ষে প্রথম খেলেন। ঐ মৌসুমে ৪৮৬ রানসহ ৫২ উইকেট পান। খুবই উঁচুমানে বোলিং করতেন ও নিখুঁতভাব বজায় রাখতেন।
ভিক্টোরিয়ার পক্ষে অংশ নেয়া অফ ব্রেক বোলার ও তার সহোদর ভাই হিউ ট্রাম্বলের খেলার মানের সাথে নিজেকে নিয়ে যেতে পারেননি। তবে, ব্যাট হাতে কিছু উল্লেখযোগ্য ইনিংস খেলেছিলেন।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন জন ট্রাম্বল। অংশগ্রহণকৃত সাত টেস্টের সবগুলোই ইংল্যান্ডের বিপক্ষে খেলেন। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ আগস্ট, ১৮৮৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি। ২০.২০ গড়ে ২৪৩ রান ও ২২.২০ গড়ে দশ উইকেট পেয়েছিলেন।
১৮৮৬ সালে এইচজেএইচ স্কটের অধিনায়কত্বে অস্ট্রেলিয়া দল ইংল্যান্ড গমন করে। তবে, দলীয় সঙ্গীদের সাথে নিজের সেরা খেলা উপহার দিতে পারেননি। ঐ মৌসুমে প্রতিপক্ষের তুলনায় স্বাগতিক ইংল্যান্ড দলের খেলার মান উন্নততর ছিল। তিন টেস্টের ঐ সিরিজের সবকটিতেই দলটি জয়ী হয়েছিল। স্বাগতিকরা দুইটি খেলায় খুব সহজেই ইনিংস ব্যবধানে ও অপরটিতে অনেক রানের ব্যবধানে জয়ী হয়ে সিরিজ বিজয়ী হয়।
অংশগ্রহণকৃত সাত টেস্টে অস্ট্রেলিয়ার পক্ষে কিছু কার্যকরী খেলা উপহার দিলেও তেমন অসাধারণ ছিল না। ভিক্টোরিয়ায় খেলা চালিয়ে যান ও ঘরোয়া ক্রিকেটে কিছু প্রভাব ফেলেছিলেন।
মেলবোর্ন বিশ্ববিদ্যালয়ে আইনশাস্ত্রে অধ্যয়ন করেছিলেন জন ট্রাম্বল। ভিক্টোরিয়ার নিল এলাকায় ‘ট্রাম্বল এন্ড পালমার’ প্রতিষ্ঠান গঠন করেন। আইন বিষয়ে মনোনিবেশ ঘটানোর কারণে তার ক্রিকেট খেলোয়াড়ী জীবন স্বল্পকালের ছিল।
আইনজীবী হওয়া স্বত্ত্বেও ক্রিকেটের সাথে নিজেকে জড়িয়ে রেখেছিলেন। মেলবোর্ন ক্লাবের অন্যতম পুরনো সদস্য ছিলেন। তার লিখিত একটি চিঠি ক্রিকেট রিফর্ম থেকে টাইমসে আসে ও ১৯২৭ সালে উইজডেনে পুণঃমুদ্রিত হয়েছিল। এতে অস্ট্রেলিয়ায় পিচের উপর অতিরিক্ত পরিচর্যার বিষয়টি অধিক মনোনিবেশ ঘটানো হয়েছিল।
ব্যক্তিগত জীবনে বিবাহিত ছিলেন। সুসান ডেভিস নাম্নী এক রমণীর পাণিগ্রহণ করেন। এ দম্পতির সাত সন্তান ছিল। জীবনের শেষদিকে দীর্ঘদিন অসুস্থ ছিলেন। তিন পুত্র ও তিন কন্যাকে রেখে ইহলোক ত্যাগ করেন। ১৭ আগস্ট, ১৯৪৪ তারিখে ৮০ বছর বয়সে ভিক্টোরিয়ার ব্রাইটন এলাকায় জন ট্রাম্বলের দেহাবসান ঘটে।
তার ভ্রাতা হিউ ট্রাম্বল বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। এছাড়াও, ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেছেন।
সুবোধ রায়

সুবোধ রায় (১৯১৫- ২৬ আগস্ট,২০০৬) (ঝুনকু রায় নামেও পরিচিত) একজন ভারতীয় বাঙালি বিপ্লবী সমাজতান্ত্রিক রাজনীতিবিদ যিনি ভারতীয় স্বাধীনতা আন্দোলনে যুক্ত ছিলেন।
সুবোধ রায় ১৯১৬ সালে অবিভক্ত পূর্ব বাংলায় চট্টগ্রামের এক ধনী পরিবারে জন্মগ্রহণ করেন। ১৪ বছর বয়সে তিনি বিপ্লবী নেতা সূর্য সেনের (মাস্টারদা) নির্দেশনায় ১৯৩০-৩১ সালে চট্টগ্রাম অস্ত্রাগার অভিযানে সর্বকনিষ্ঠ অংশগ্রহণকারী ছিলেন। এ মামলায় যাদের সাজা দেওয়া হয় সুবোধ তাদের মধ্যে প্রথমদিকের দণ্ডিত হওয়া ব্যক্তি। 
বিচারের পরে, সুবোধ রায়কে ১৯৩৪ সালে পোর্ট ব্লেয়ারের সেলুলার কারাগারে নির্বাসন দেওয়া হয়েছিল। 
১৯৪০ সালে জেল থেকে মুক্তি পাওয়ার পরে তিনি কমিউনিস্ট রাজনীতিতে যোগ দেন এবং ভারতের কমিউনিস্ট পার্টির সদস্য হন। স্বাধীনতার পরে তিনি কলকাতায় চলে আসেন এবং পার্টির প্রাদেশিক কেন্দ্রের একজন সামগ্রিক হিসাবে যোগ দেন। ১৯৬৪ সালে ভারতের কমিউনিস্ট পার্টি বিভক্ত হওয়ার পরে সুবোধ রায় ভারতের কমিউনিস্ট পার্টির (মার্কসবাদী) (সিপিআই (এম) পক্ষে ছিলেন এবং সিপিআই’র (এম) পশ্চিমবঙ্গ রাজ্য কমিটির দীর্ঘদিনের সদস্য ছিলেন। 
সুবোধ রায় কমিউনিস্ট আন্দোলনের ইতিহাসে বিশেষ অবদান রেখেছেন। জাতীয় সংরক্ষণাগার নিয়ে গবেষণা করার পরে, তিনি ভারতের কমিউনিস্টি অপ্রকাশিত ডকুমেন্টস বইটি সম্পাদনা করেছিলেন। 
দেলজাদ হিলওয়াদে বেদব্রত পাইন পরিচালিত চিটাগং চলচ্চিত্রে তরুণ সুবোধ রায় (ঝুনকু) চরিত্রে অভিনয় করেছিলেন।
শিবগঙ্গা লোকসভা কেন্দ্র

শিবগঙ্গা লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল। এই লোকসভা কেন্দ্রের মধ্যে ১টি বিধানসভা কেন্দ্রই (মানামাদুরাই) তফসিলী জাতিদের জন্য সংরক্ষিত।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর সমগ্র শিবগঙ্গা জেলা ও পুদুকোট্টাই জেলার সিংহভাগ (বঙ্গোপসাগর সংলগ্ন জেলার দক্ষিণাংশ বাদে) নিয়ে গঠিত৷
শিবগঙ্গা লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (মানামাদুরাই) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮১ নং বিধানসভা কেন্দ্র৷ এটি পুদুকোট্টাই জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্র৷ এটি পুদুকোট্টাই জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্র৷ এটি শিবগঙ্গা জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৫ নং বিধানসভা কেন্দ্র। এটি শিবগঙ্গা জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্র। এটি শিবগঙ্গা জেলায় অবস্থিত৷ এটি অসংরক্ষিত আসন৷
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি শিবগঙ্গা জেলায় অবস্থিত৷
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন পালনিয়াপ্পান চিদম্বরম। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী কার্ত্তি চিদম্বরম।
বেদব্রত পাইন

বেদব্রত পাইন (জন্ম : ২৭ মার্চ ১৯৬৩) একজন ভারতীয় বিজ্ঞানী, চলচ্চিত্র পরিচালক, নির্মাতা ও চিত্রনাট্যকার। তিনি সিএমওএস চিত্র সেন্সর আবিষ্কার একজন সদস্য ছিল। তিনি চট্টগ্রামের চলচ্চিত্রের জন্য সেরা অভিযিক্ত পরিচালক বিভাগে ভারতের জাতীয় চলচ্চিত্র পুরস্কারও পেয়েছেন। 
বেদব্রত পাইন ঢাকা জন্মগ্রহণ করেন। তিনি কলকাতার সেন্ট লরেন্স হাই স্কুল এবং সাউথ পয়েন্ট হাই স্কুল এবং তারপরে ইলেক্ট্রনিক্স অ্যান্ড ইলেকট্রিকাল কম বিষয়ে পড়াশোনা করেন ।ইঞ্জিনিয়ার বিষয়ে।(ইসিই) আইআইটি খড়গপুরে (১৯৮২–১৯৮৬) তিনি আইভী লীগের থেকে বৃত্তি পেয়েছিলেন। পরে তিনি নিউ ইয়র্কের কলম্বিয়া বিশ্ববিদ্যালয়ে যান এবং ১৯৯২ সালে ফলিত পদার্থবিজ্ঞানে এমএস এবং পিএইচডি করেন। তাঁর স্ত্রী শোনালি বোস কলম্বিয়া বিশ্ববিদ্যালয় থেকে রাষ্ট্রবিজ্ঞানে স্নাতকোত্তরও করেছেন।
১৯৮৩ সালে বেদব্রত পেইন ন্যাসা জেট প্রপালশন ল্যাবরেটরি ক্যালিফোর্নিয়া ইনস্টিটিউট অফ টেকনোলজিতে যোগদান করেন এবং পরে জেপিএলের ইমেজ সেন্সর ও ফোকাল-প্লেন প্রযুক্তি গবেষণা এবং উন্নত বিকাশ পরিচালনা করেন। ১৯৯৩ সাল থেকে তিনি নাসার সাথে যুক্ত ছিলেন। তিনি নাসা কাজের সাথে একত্রে হয়ে ইউসিএলএতে সিএমওএস ইমেজিংয়ের কোর্স শিখেছিলেন এবং আন্তর্জাতিক সম্মেলনের সভাপতিত্ব করেছিলেন বেশ কয়েকটি সম্মেলনে আমন্ত্রিত বক্তাও ছিলেন। 
১৯৯০-এর দশকে বেদব্রত পেইন সক্রিয় পিক্সেল সেন্সর প্রযুক্তি আবিষ্কার করেছিল যা বিশ্বের সবচেয়ে ছোট ক্যামেরা। এখন এটি সেল ফোন ক্যামেরা থেকে মুভি ক্যামেরাগুলি যেমন রেড মস্পেস টেলিস্কোপের ক্ষেত্রে ব্যবহৃত হয়। 
বেদব্রত পেইন ২০০৮ সালের ডিসেম্বরে নাসা ছাড়ার আগে সিনিয়র গবেষণা বিজ্ঞানী হিসাবে নাসার হয়ে ১৫ বছর কাজ করেছিলেন। নাসায় পাইনের আবিষ্কারত্ব ৮৭টি পেটেন্ট রয়েছে। 
বেদব্রত পাইন সোনালী বোসের সাথে বিবাহ বন্ধনে আবদ্ধ হয়েছেন। বেদব্রত ও সোনালির দুই ছেলে -শান ও ভিভান। ৩ই সেপ্টেম্বর ২০১০ এ একটি দুর্ঘটনায় অল্প বয়সে তাদের সন্তানরা মারা গিয়েছিলো। 
বেদব্রত ২০০৫ সালে আমু পুরস্কারপ্রাপ্ত চলচ্চিত্র আমুর চলচ্চিত্র নির্বাহী নির্মাতা ছিলেন। তিনি ভারতে বিশ্বায়নের প্রভাব নিয়ে লিফটিং দ্য ওয়েল নামে ডকুমেন্টারিটির মূল গবেষক এবং 'কাশ্মীরের ঘটনার পিছনে' শীর্ষক গ্রন্থটির লেখক ছিলেন। তিনি মনোজ বাজপেয়ী, ভেগা তমোটিয়া, নওয়াজউদ্দিন সিদ্দিকী, ব্যারি জন এবং দিব্যেন্দু ভট্টাচার্য অভিনীত সমালোচিতভাবে প্রশংসিত চলচ্চিত্র চট্টগ্রাম চলচ্চিত্র পরিচালনা করেন। বেদব্রত, চট্টগ্রামের একই চিত্র ডিজিটাল ইমেজিং প্রযুক্তির শুটিং করেছেন।
মোঃ নুরুল ইসলাম

মাওলানা মো. নুরুল ইসলাম ( ১৯৩১ - ১১ নভেম্বর ২০১৮) বাংলাদেশ আওয়ামী লীগের রাজনীতিবিদ ছিলেন। তিনি জামালপুর-৪ (সরিষাবাড়ি) আসন থেকে ১৯৯৬ সালে সপ্তম জাতীয় সংসদ নির্বাচনে সংসদ সদস্য নির্বাচিত হন এবং শেখ হাসিনার প্রথম মন্ত্রিসভার ধর্ম বিষয়ক মন্ত্রণালয়ের প্রতিমন্ত্রী ছিলেন।
নুরুল ইসলাম ১৯৩১ সালে তৎকালীন ব্রিটিশ ভারতের জামালপুরের সরিষাবাড়ী র পাখিমারা গ্রামে জন্মগ্রহণ করেন। তিনি ১৯৭১ সালে জামালপুর জেলার সরিষাবাড়ি থানার পোগলদিঘা উচ্চ বিদ্যালয়ের শিক্ষক ছিলেন।
নুরুল ইসলাম বাংলাদেশের প্রথম উপজেলা পরিষদ নির্বাচনে জাতীয় পার্টি থেকে সরিষাবাড়ী উপজেলা পরিষদের চেয়ারম্যান নির্বাচিত হন। নব্বইয়ের দশকে আওয়ামী লীগে যোগদান করেন।
১২ জুন ১৯৯৬ সালের সপ্তম জাতীয় সংসদ নির্বাচনে নৌকা প্রতীকে বিএনপির সাবেক মহাসচিব ব্যারিস্টার আবদুস সালাম তালুকদারের সাথে প্রতিদ্বন্দ্বিতা করে জামালপুর-৪ আসন থেকে সংসদ সদস্য নির্বাচিত হন।
শেখ হাসিনার প্রথম মন্ত্রিসভার তিনি ধর্ম বিষয়ক মন্ত্রণালয়ের প্রতিমন্ত্রীর দায়িত্ব পালন করেন।
মৃত্যুর পূর্ব পর্যন্ত তিনি জামালপুর জেলা আওয়ামী লীগের উপদেষ্টা ও জেলা ফার্টিলাইজার অ্যাসোসিয়েশনের সভাপতি হিসেবে দায়িত্ব পালন করেন।
নুরুল ইসলাম ১৯৭১ সালের মুক্তিযুদ্ধে বিতর্কিত ভূমিকায় রাজাকার ছিলেন। যে কারণে সাবেক সংসদ সদস্য ও মন্ত্রী হওয়ার পরও জাতীয় সংসদ ভবনের দক্ষিণ প্লাজায় গার্ড অব অনার ও জানাজার নামাজ হয়নি।
নুরুল ইসলাম ১১ নভেম্বর ২০১৮ ঢাকা এভারকেয়ার হাসপাতাল মৃত্যুবরণ করেন।
সাউথ অস্ট্রেলিয়া ক্রিকেট দল

সাউথ অস্ট্রেলিয়া ক্রিকেট দল বা দক্ষিণ অস্ট্রেলিয়া ক্রিকেট দল () দক্ষিণ অস্ট্রেলিয়ার অ্যাডিলেডভিত্তিক অস্ট্রেলিয়ার পুরুষদের পেশাদারী প্রথম-শ্রেণীর ক্রিকেট দল। সাউদার্ন রেডব্যাকস ডাকনামে পরিচিত ওয়েস্ট এন্ড রেডব্যাকস দলটি অ্যাডিলেড ওভালে নিজেদের খেলাগুলো আয়োজন করে থাকে। দক্ষিণ অস্ট্রেলিয়ার রাজ্য ক্রিকেট দলটি শেফিল্ড শিল্ড প্রতিযোগিতা ও সীমিত ওভারের মার্শ ওয়ান-ডে কাপ প্রতিযোগিতায় রাজ্যের প্রতিনিধিত্ব করছে। মার্শ ওয়ান-ডে কাপে লাভ ও কালো রঙের পোশাক পরিধান করে। ওয়েস্ট এন্ডের সাথে ব্যবসায়িক চুক্তির কারণে দলটি ওয়েস্ট এন্ড রেডব্যাকস নামে পরিচিতি পাচ্ছে। অধুনা বিলুপ্ত কেএফসি টুয়েন্টি২০ বিগ ব্যাশ প্রতিযোগিতায় রেডব্যাকস দল খেলেছে। তবে, এ লীগের পরিবর্তে বিগ ব্যাশ লীগ হবার ফলে ২০১১ সালে অ্যাডিলেড স্ট্রাইকার্স তাদের স্থলাভিষিক্ত হয়।
নভেম্বর, ১৮৭৭ সালে অ্যাডিলেড ওভালে তাসমানিয়ার বিপক্ষে সাউথ অস্ট্রেলিয়া দল তাদের প্রথম-শ্রেণীর খেলায় অভিষেক পর্ব সম্পন্ন হয়েছিল বলে জানা যায়। ১৮৯২-৯৩ মৌসুমের শেফিল্ড শিল্ডের উদ্বোধনী প্রতিযোগিতায় নিউ সাউথ ওয়েলস ও ভিক্টোরিয়ার সাথে প্রতিদ্বন্দ্বিতায় অবতীর্ণ হয়। দ্বিতীয় প্রচেষ্টাতেই সাউথ অস্ট্রেলিয়া দল শিল্ডের শিরোপা জয়ে সমর্থ হয়। এ পর্যন্ত দলটি ১৩বার প্রতিযোগিতাটির শিরোপা জয় করে। রাইওবি ওয়ান ডে কাপ নামে বর্তমানে পরিচিত একদিনের প্রতিযোগিতায় দুইবার শিরোপা লাভ করে। এছাড়াও, এছাড়াও, কেএফসি ২০/২০ বিগ ব্যাশ ট্রফির বর্তমান শিরোপা লাভের অধিকারী। ২০১০/১১ মৌসুমে অ্যাডিলেড ওভালের চূড়ান্ত খেলায় এনএসডব্লিউকে পরাভূত করে। কেএফসি টুয়েন্টি২০ বিগ ব্যাশ ট্রফিরও শিরোপা জয় করে। বর্তমানে লীগটি বিলুপ্ত ও বিগ ব্যাশ লীগ এর স্থলাভিষিক্ত হয়।
অতীতের অনেক সফলতম আন্তর্জাতিক ক্রিকেটারের সম্মিলন সাউথ অস্ট্রেলিয়ায় ঘটেছে। ১৯২০ ও ৩০-এর দশকে ক্ল্যারি গ্রিমেট দলটিতে খেলেছেন। সর্বমোট ৬৬৮ উইকেট নিয়ে রাজ্য দলের রেকর্ড গড়েন যা অদ্যাবধি অক্ষত রয়েছে। ১৯৩৪ সালে ডোনাল্ড ব্র্যাডম্যান ক্লাবে যোগ দেন। প্রথম তিন ইনিংসে তিনি ১১৭, ২৩৩ ও ৩৫৭ রান তুলেন। অন্যান্যদের মধ্যে চ্যাপেল ভ্রাতৃদ্বয় - গ্রেগ চ্যাপেল ও ইয়ান চ্যাপেল, ডেভিড হুকস, ড্যারেন লেহম্যান, গিল ল্যাংলি, জেসন গিলেস্পি ও টেরি জেনার অন্যতম।
এছাড়াও, সাউথ অস্ট্রেলিয়া দল বিদেশী খেলোয়াড়দেরকে অন্তর্ভুক্ত করেছে। তন্মধ্যে, বিখ্যাত অল-রাউন্ডার গ্যারি সোবার্স ১৯৬০-এর দশকে তিন মৌসুম ও ব্যারি রিচার্ডস খেলেন। রিচার্ডস মাত্র এক মৌসুম সাউথ অস্ট্রেলিয়া দলে খেলেন। তবে, এক মৌসুমেই রাজ্য দলীয় রেকর্ড গড়েন। ১৯৭০-৭১ মৌসুমে ১৫৩৮ রান তুলেছিলেন তিনি।
শেফিল্ড শিল্ড/পুরা কাপ (১৩)
ওয়ান-ডে কাপস (৩)
কেএফসি টুয়েন্টি২০ বিগ ব্যাশ/বিগ ব্যাশ লীগ (১)
সাউথ অস্ট্রেলিয়ার পক্ষে সর্বাধিক রান
ব্যক্তিগত সর্বোচ্চ রান:
সর্বাধিক শতরান:
মৌসুমে সর্বাধিক রান:
সর্বোচ্চ রানের জুটি:
দলগত সর্বোচ্চ রান:
সাউথ অস্ট্রেলিয়ার পক্ষে সর্বাধিক উইকেট
মৌসুমে সর্বাধিক উইকেট লাভ:
ইনিংসে সর্বাধিক উইকেট লাভ:
খেলায় সর্বাধিক উইকেট লাভ:
মণিকর্ণিকা: দ্য কুইন অব ঝাঁসি

মণিকর্ণিকা: দ্য কুইন অব ঝাঁসি () হল রাধা কৃষ্ণ জগরলামুদি পরিচালিত ২০১৯ সালের ভারতীয় হিন্দি ভাষার ঐতিহাসিক নাট্যধর্মী চলচ্চিত্র। ঝাঁসির রানী লক্ষ্মীবাঈয়ের জীবনীর ভিত্তিতে নির্মিত। ছবিটির চিত্রনাট্য রচনা করেছেন কে. ভি. বিজয়েন্দ্র প্রসাদ এবং প্রযোজনা করেছে জি স্টুডিওজ, কমল জৈন ও নিশান্ত পিত্তি। এতে নাম ভূমিকায় অভিনয় করেছেন কঙ্গনা রানাওয়াত।
২০১৯ সালের ২৫শে জানুয়ারি প্রেক্ষাগৃহে মুক্তির পূর্বে ভারতের রাষ্ট্রপতি রামনাথ কোবিন্দের বাসভবনে চলচ্চিত্রটির একটি বিশেষ প্রদর্শনী অনুষ্ঠিত হয়। চলচ্চিত্রটির দেখার পর রাষ্ট্রপতি সকল শিল্পী ও কলাকুশলীদের সাথে কুশল বিনিময় করেন। ২৫শে জানুয়ারি চলচ্চিত্রটি হিন্দি, তামিল ও তেলুগু ভাষায় বিশ্বব্যাপী ৫০টি দেশে ৩৭০০টি পর্দায় মুক্তি দেওয়া হয়। চলচ্চিত্রটি আন্তর্জাতিক বাজারে ভালো ব্যবসা করে। পাশাপাশি এটি ইতিবাচক সমালোচনামূলক পর্যালোচনা অর্জন করে। চলচ্চিত্রটি বুচেওন ইন্টারন্যাশনাল ফ্যান্ট্যাস্টিক ফিল্ম ফেস্টিভ্যালে প্রদর্শনের জন্য নির্বাচিত হয়।
২০১৮ সালের ১৫ই আগস্ট চলচ্চিত্রটির প্রথম পোস্টার প্রকাশিত হয়। ২রা অক্টোবর একটি ছোট দাপ্তরিক টিজার প্রকাশ করা হয়। ১৮ই ডিসেম্বর চলচ্চিত্রটির দাপ্তরিক ট্রেইলার প্রকাশিত হয়। ২০১৯ সালের ৪ঠা জানুয়ারি হিন্দির পাশাপাশি তামিল ও তেলুগু ভাষারও প্রেক্ষাগৃহে ব্যবহার উপযোগী পোস্টার প্রকাশিত হয়। "মণিকর্ণিকা: দ্য কুইন অব ঝাঁসি"-এর তেলুগু ও তামিল ট্রেইলার একই সাথে হায়দ্রাবাদ ও চেন্নাই থেকে ৪ঠা জানুয়ারি প্রকাশিত হয়।
"মণিকর্ণিকা: দ্য কুইন অব ঝাঁসি"-এর দাপ্তরিক সঙ্গীত প্রকাশিত হয় ২০১৯ সালের ৯ই জানুয়ারি। একই দিনে "বিজয়ী ভব" শীর্ষক গানটির ভিডিও প্রকাশিত হয়। ২০১৯ সালের ১১ই জানুয়ারি ইউটিউবে চলচ্চিত্রটির অডিও গানের পূর্ণ জুকবক্স প্রকাশিত হয়। জি স্টুডিওজের ফেসবুক পাতায় দর্শকদের জন্য চলচ্চিত্রটির সংলাপ ও বিশেষ দৃশ্যাবলির ছোট ভিডিও টিজার পোস্ট করা হয়।
ভারতের কেন্দ্রীয় চলচ্চিত্র সার্টিফিকেশন বোর্ড চলচ্চিত্রটিকে ইউএ (১২ বছরের কম বয়সী শিশুদের জন্য নির্দেশাবলি) সার্টিফিকেট প্রদান করে। চলচ্চিত্রটি ২০১৯ সালের ২৫শে জানুয়ারি মুক্তি পায়। এর দৈর্ঘ্য ১৪৮ মিনিট। চলচ্চিত্রটি হিন্দি, তামিল ও তেলুগু ভাষায় বিশ্বব্যাপী ৫০টি দেশে ৩৭০০টি পর্দায় মুক্তি দেওয়া হয়।
খড়িয়া কাজিরচর ইউনিয়ন

খড়িয়া কাজির চর ময়মনসিংহ বিভাগ শেরপুর-জেলা একটি ইউনিয়ন।
৮ নং খড়িয়া কাজির চর ইউনিয়ন আয়তন ১৭.৮৬ বর্গ কিঃ মিঃ। ২০১১ সালের আদম শুমারি অনুযায়ী লোকসংখ্যা ২২৮০২ জন, গ্রামের সংখ্যা ১৩ টি।
২০০১ এর শিক্ষা জরীপ অনুযায়ী শিক্ষার হার – ২৩.৫৯%। সরকারি প্রাথমিক বিদ্যালয় সংখ্যা ০৭টি, বে-সরকারি রেজিঃ প্রাঃ বিদ্যালয় সংখ্যা ১০টি,উচ্চ বিদ্যালয় সংখ্যা ৩টি, মাদ্রাসা- ১টি।টেকনিকেল ও বিএম কলেজ -২ টি
মেহেদী হাসান রানা

মেহেদী হাসান রানা (জন্ম ১ জানুয়ারী ১৯৯৭) বাংলাদেশের একজন প্রথম শ্রেণির ক্রিকেটার । ২০১৫ সালের ডিসেম্বরে তাকে ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ২০১৬ আইসিসি অনূর্ধ্ব-১৯ ক্রিকেট বিশ্বকাপের স্কোয়াডে সুযোগ দেয়া হয়েছিল। 
২০১৪ সালের ৬ ফেব্রুয়ারি, জাতীয় ক্রিকেট লিগ-রংপুর প্রতিযোগিতায় ঢাকা বিভাগের বিপরীতে চট্টগ্রাম বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। একই বছরের ১১ নভেম্বর, ২০১৪ ঢাকা প্রিমিয়ার ডিভিশন ক্রিকেট লিগ প্রতিযোগিতায় শেখ জামাল ধানমন্ডি ক্লাবের হয়ে পারটেক্স স্পোর্টিং ক্লাবের বিপরীতে লিস্ট এ ক্রিকেটে অভিষেক হয় তার।
২০১৭ সালের ৫ ডিসেম্বর ২০১৭ বাংলাদেশ প্রিমিয়ার লিগ প্রতিযোগিতায় কুমিল্লা ভিক্টোরিয়ানস এর হয়ে টুয়েন্টি২০ ক্রিকেটে তার অভিষেক ঘটে। ২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগ প্রতিযোগিতার জন্য খেলোয়াড়দের খসড়া তৈরীর পর তাকে সিলেট সিক্সার্স এর স্কোয়াড হিসাবে ঘোষণা করা হয়। নভেম্বর ২০১৯ সালে, তাকে ২০১৯ এসিসি ইমার্জিং দল এশিয়া কাপ এর জন্য বাংলাদেশ স্কোয়াডে মনোনীত করা হয়। একই মাসে পরবর্তীতে তাকে ২০১৯ সাউথ এশিয়ান গেমস এর ক্রিকেট টুর্নামেন্টে বাংলাদেশ স্কোয়াডে মনোনীত করা হয়। বাংলাদেশ দল উক্ত খেলার ফাইনালে শ্রীলঙ্কাকে ৭ উইকেটে পরাজিত করা স্বর্ণপদক জয় লাভ করে। ২০১৯ সালের ১৭ ডিসেম্বর ২০১৯-২০ বাংলাদেশ প্রিমিয়ার লিগ এ সিলেট থান্ডার এর বিপরীতে চট্টগ্রাম চ্যালেঞ্জার্স-এর হয়ে খেলে ৪ ওভারে ২৩ রানের বিনিময়ে ৪টি উইকেট লাভ করে ম্যাচ সেরা নির্বাচিত হন।
অক্টোবরে ২০১৮, তিনি বাংলাদেশ প্রিমিয়ার লিগের খসড়া অনুসরণ করে সিলেট সিক্সার্স দলের জন্য দলে জায়গা পেয়েছিলেন। 
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
চ্যানেল ভি (ভারত)

চ্যানেল ভি ভারত ভারতের একটি সাবেক টিভি চ্যানেল, চ্যানেলটি আন্তর্জাতিক চ্যানেল চ্যানেল ভি'র একটি শাখা ছিলো। চ্যানেলটিতে হিন্দি গান এবং হিন্দি টিভি ধারাবাহিক দেখানো হতো। স্টার ইন্ডিয়া এবং ২১ সেঞ্চুরি ফক্স এই চ্যানেলটি চালাতো। ১৯৯৪ সালে চালু হওয়া চ্যানেলটি ২০১৮ সালে স্টার স্পোর্টস ৩ নামে পরিবর্তিত হয়।
শ্রীলঙ্কা নৌবাহিনী

শ্রীলঙ্কা নৌবাহিনী হচ্ছে শ্রীলঙ্কার সামরিক বাহিনীর অংশ, এটি হচ্ছে দেশটির সমুদ্র-সামরিক বাহিনী। যেহেতু শ্রীলঙ্কা একটি দ্বীপ দেশ তাই দেশটিতে নৌবাহিনীর গুরুত্ব ব্যাপক, নৌবাহিনীর সমর দায়িত্ব সহ তারা অনেক কাজ করে যেমনঃ মাদক চোরাচালানীদের গ্রেফতার, অবৈধ কোনো জাহাজ আটকানো, জলদস্যুদের শাস্তি দেওয়া ইত্যাদি।
এই বাহিনী ব্রিটিশদের রাজকীয় নৌবাহিনীর তৈরি করে যাওয়া, তারা এই বাহিনীর নাম রয়্যাল সিলন নেভি রেখেছিলো ১৯৩৯ সালে, ১৯৪৮ সালে শ্রীলঙ্কার স্বাধীনতার দুই বছর পর ১৯৫০ সালের ৯ই ডিসেম্বর স্বাধীন শ্রীলঙ্কার প্রথম নৌবাহিনী আইন (নেভি এ্যাক্ট) প্রণয়ন করা হয়। ১৯৭২ সালে সিলনের নাম শ্রীলঙ্কা হয়ে গেলে সিলন নেভি শ্রীলঙ্কা নেভি হিসেবে আত্মপ্রকাশ করে।
দ্বিতীয় বিশ্বযুদ্ধ সহ এই নৌবাহিনী ১৯৭১ সালের জেভিপি (কমিউনিস্ট রাজনৈতিক দল) এর জঙ্গি হামলা মোকাবেলা সহ শ্রীলঙ্কার গৃহযুদ্ধে উভচর যুদ্ধ সহ নৌযুদ্ধও করেছে। এই বাহিনীর প্রধান অধিনায়ক একজন ভাইস এ্যাডমিরাল থাকেন।
সত্তরের দশকের মাঝখান দিক থেকে এই বাহিনীতে নারী নাবিক এবং কর্মকর্তা নিয়োগ প্রক্রিয়া শুরু হয়, নারীদের নাবিকদের ক্ষেত্রে সর্বোচ্চ পদে আসীন হওয়ার সুযোগ থাকলেও কর্মকর্তাদের ক্ষেত্রে কমান্ডারের বেশি পদমর্যাদা দেওয়া হয়না, যদিও ইন্দ্রনী ওয়াই অমরসিংহ নামের একজন নারী ডাক্তার ক্যাপ্টেন পদবী পর্যন্ত পদোন্নতি পেয়েছিলেন ২০০০-এর দশকে যাকে অবসরের আগে কমোডোর পদবী দেওয়া হয়।